"હું વારાણસીના જુના પુલ વિસ્તારમાં ગઈ. તે મુસ્લિમ બહુમતી ધરાવતો વિસ્તાર છે અને અહીંયા હાથવણાટનું અને ભરતકામ થતું હતું. નાના નાના છોકરા છોકરીઓ સાડિયો અને કપડાં પર ડિઝાઈન બનાવવાનું કામ કરતા હતા. અહીંયા આવીને મને ખ્યાલ આવ્યો કે અહીંયાના 95 ટકા બાળકો સ્કૂલ જવાનું તો દૂર સ્કૂલના કેમ્પસ સુધી પણ નથી ગયા. મેં ત્યાંના લોકોને સમજાવ્યા કે તેમના બાળકો માટે અભ્યાસ કેટલો જરૂરી છે. ત્યારબાદ ત્યાંના લોકોની જે પ્રતિક્રિયા આવી તે સાંભળીને હું દંગ રહી ગઈ. ત્યાંના લોકોએ બાળકોને ભણાવવા માટે જગ્યા આપવા ઉપરાંત તેમની પાસે 160 બાળકોનું રજિસ્ટ્રેશન પણ કરાવ્યું. ત્યારબાદ બાળકોને ભણાવવાનો તબક્કો ધીમે ધીમે વધતો ગયો."